alexandrainst/scandi-wiki huggingface dataset:
Ta mæ!

Ta mæ! er et musikkalbum med Sirkus, utgitt i 2004. Dette ble bandets første og siste plate.

Sporliste
 «Kle mæ naken» (Radio Edit), (Robin Jenssen/Jostein Almåsbro)
 «Det går rundt» (Jan Inge Tjørhom)
 «Du så aldri mæ» (Jan Inge Tjørhom)
 «Tent» (Per Olav Heimstad/Jan Inge Tjørhom)
 «Hjerte og sjel» (Robin Jenssen)
 «Min egen lykkes smed» (Robin Jenssen)
 «Fri som føglan» (Jan Inge Tjørhom)
 «Ei lita hand» (Robin Jenssen)
 «Ta mæ!» (Jan Inge Tjørhom)
 «I kveld bli det Sirkus» (Robin Jenssen/Jostein Almåsbro)
 «Slemme pappa» (Trond Wannebo Kui/Robin Jenssen)
 «Den eineste» (Robin Jenssen/Jostein Almåsbro)
 «Kle mæ naken» (Trance Mix), (Robin Jenssen/Jostein Almåsbro)

Medvirkende

Sirkus
 Robin Jenssen - sang, låtskriver, co-produsent, tekniker, korarrangement, coverdesign 
 Jostein Almåsbro - gitarer, kor, låtskriver, co-produsent, tekniker, korarrangement 
 Kjell Olav Opøien - sologitarer, akustisk gitar
 Reidulf Wormdal - tangenter, produsent, tekniker 
 Jan Inge Tjørhom - bass, låtskriver, tekniker 
 Odd Egil Karlsen - trommer

Øvrige
 Arnt Egil Rånes - tekniker, miksing 
 Ronny Svendsen - tekniker 
 Edgar Lien - tekniker 
 Stian Strøm - tekniker 
 Jan Christian Sørlie - fotograf
 Reidun Laugen - stylist
 Morten Lund - mastering

Eksterne lenker
 Ta mæ!

Debutalbum fra 2004
Norske debutalbum
Dirty Boots

Dirty Boots var et norsk countryband fra Fosen i Trøndelag. Bandet besto blant annet av Børge Rømma som senere ble vokalist i Too Far Gone. Bandet ga den 22. september 2003 ut albumet Endless Ride av plateselskapet Tylden & co. Bandet ble senere oppløst. I 2003 deltok bandet i Kjempesjansen.

Medlemmer
 Børge Rømma – vokalist, gitar
 Frode Nygård – bass kor
 Truls Hvalryg – trommer
 Arnfinn Roten – gitarist
 Tommy Roten – steel gitar, gitar, mandolin

Norske countryband
Xico (Veracruz)

Xico er en by og en kommune i delstaten Veracruz i Mexico. Kommunen hadde 35 188 innbyggere i 2010, mens selve landsbyen hadde 18 652 innbyggere. Arealet på 176,85 km². Den grenser til Coatepec i nord, Ayahualulco i sør og Perote i vest. Xico ligger 25 km fra delstatshovedstaden Xalapa, på en høyde av 1 320 meter over havet.

Xico produserer blant annet kaffe, frukt, vin og håndverk. I juli hvert år arrangeres det en stor fest til ære for Maria Magdalena. Den er særlig kjent for La Xiqueñada, et okseløp hvor oksene slippes løs i gatene.

Tre kilometer fra sentrum av byen ligger fossen Cascada de Texolo.

I 2011 fikk Xico status som «Pueblo Mágico».

Referanser

Eksterne lenker 
 
 Kommunens hjemmeside

Byer i Veracruz
Kommuner i Veracruz
Pueblos Mágicos
Smørklepp kunstmuseum

Smørklepp kunstmuseum (tidligere Vinje Biletgalleri) er et kunstmuseum på Smørklepp i Vinje, Telemark. Museet drives av Vest-Telemark Museum, og eies av Vinje kommune. Museets samling består av over 40 malerier av Henrik Sørensen. Det har også malerier av Sørensens venn og kunstnerkollega Harald Kihle.

I 2022 endret Vinje biletgalleri navn til Smørklepp kunstmuseum.

Referanser

Eksterne lenker 
 Smørklepp kunstmuseum

Museer i Vestfold og Telemark
Kultur i Vinje
Byggverk i Vinje
Pearly Shells

«Pearly Shells» er en sang basert på den eldre hawaiianske melodien «Pupu `A O `Ewa». Wesley Edwards og Leon Pober skrev en engelskspråklig tekst. Flere artister har fremført den, innbefattet:

Don Ho
Burl Ives (På albumet Burl Ives Sings Pearly Shells and Other Favorites)
The Melbourne Ukulele Kollective

I 1970-årene anvendte C&H Sugar melodien i sin jungle.

Norsk versjon 
Vidar Lønn-Arnesen har skrevet en norsk tekst. På norsk bærer den tittelen «Hvite skjell».

Innspilling 
Vidar Lønn-Arnesen. Utgitt på LP-platen Countryfest 6 (Talent TLS 4042) i 1980.

Referanser

Eksterne lenker 
 «Pearly Shells» and the Hawaiian History Behind the Melody

Sanger fra USA
Kultur på Hawaii
Ivar Samset

Ivar Samset (født 4. desember 1918 i Skien, død 29. juni 2015) var professor i «Skogbrukets driftsteknikk» ved Skogforsøksvesnet på Ås. Han var født i Skien i Telemark og var ferdig utdannet forstkandidat i 1944.

Samset var sentral i å utvikle mer effektive driftsformer i norsk skogbruk. Det var Samset som etter en studietur til Canada importerte de første halvbeltene for landbrukstraktorer til Norge og innførte hjulgående skogsmaskiner slik at en kunne utvide driften til sommerhalvåret. Bruk av kabelkraner var en annet driftform han var sterkt involvert i.

Referanser

Eksterne lenker 

 

Professorer ved UMB
Medlemmer av Det Norske Videnskaps-Akademi
Personer fra Skien kommune
Småen

Småen (originaltittel: The Kid) er en amerikansk spillefilm fra 1921 av og med Charlie Chaplin i rollen.

Filmen var den første helaftens stumfilmkomedien og også inneholdt drama. Den mest kjente scenen er hvor Chaplin i rollen som landstrykeren desperat prøver å få tilbake den lille gutten fra barnevernet, og deres følelsesmessige sterke gjenforening. Filmen skal være preget av Chaplins egne emosjonelle reaksjoner over sin egen førstefødte barn som døde rett før innspillingene startet. Den forteller om fattigdom og bygger på Chaplins egne erfaringer med en nådeløs fattigtjeneste i Chaplins barndom i London.

Handling 

Filmen innledes ved at en ugift mor forlater sitt nyfødte barn i en rik families bil, og håper at barnet skal kunne få et bedre liv hos dem enn hva hun kan gi det. Hun forlater bilen, og går bort i en park, uvitende om at to tyver stjeler bilen. Men hun angrer, og går tilbake, men da er bilen og barnet borte. 

Tyvene oppdager i mellomtiden at de har med et barn i baksetet, og forlater barnet i et slumområde hvor en forbipasserende mann finner det, og tar hånd om det.

Noen år senere har kvinnen blitt en berømt skuespiller, men har aldri kunne glemme sin lille gutt. Gutten og mannen lever i mellomtiden et fattig liv. De tjener til livets opphold ved at den lille gutten kaster stein gjennom folks vinduer og knuser dem, og mannen selger dem nye. 

Fattigvesenet oppdager hvordan de lever og forsøker å ta gutten bort fra mannen. Dette innleder en jakt over hele byen, hvor mannen fortvilet prøver å løpe fra fattigvesenets bil. Han får tak i barnet og de kommer seg unna sosialtjenesten. 

Gjennom en rekke ulike tilfeller, kommer barnets biologiske mor i kontakt med dem og forstår at dette er hennes sønn. Hun adopterer barnet og tilbyr mannen å bo sammen med henne og barnet.

Medvirkende 
 Charlie Chaplin ...Landsstrykeren
 Edna Purviance ... Moren
 Jackie Coogan ... Småen («John»)
 Carl Miller... Mannen
 Tom Wilson ... Politimann
 Jack Coogan sr... lommetyv/ gjest/ djevel
 Henry Bergman ... impressario
 Lita Grey ... Fristelsens engel

Eksterne lenker 
 

Filmer fra 1921
Dramakomedier fra USA
Filmer regissert av Charlie Chaplin
Charlie Chaplin
Stumfilmer fra USA
Sort-hvitt-filmer
Robert Edwards

Robert Geoffrey Edwards (født 27. september 1925 i Leeds, død 10. april 2013) var en britisk fysiolog og pioner i reproduktiv medisin. Han spesialiserte seg på in vitro-fertilisering (IVF), også kjent som prøverørsbefruktning. Sammen med kirurgen Patrick Steptoe lyktes Edwards  med å utvikle metoder for å bli gravid gjennom IVF, noe som førte til at det første prøverørsbarn, Louise Joy Brown ble født 25. juli 1978. For denne innsatsen fikk han Nobelprisen i fysiologi eller medisin i 2010.

Biografi 
Han studerte ved University College of North Wales (UCNW). Han studerte genetikk ved Edinburgh Universitetet mellom 1951 og 1957. Her tok han sin doktorgrad i 1955.
Etter studiene arbeidet i ett år ved California Institute of Technology og i 1958 begynte han å arbeide ved  National Institute for Medical Research i London.  Fra 1963 arbeidet han ved University of Cambridge. I 1968 startet han samarbeidet med legen Patrick Steptoe. Deres banebrytende og omstridte forskning førte til at verdens første prøverørsbarn Louise Brown ble født i 1978. I 1980 grunnla han verdens første IVF-klinikk Bourn Hall i Cambridge. Som følge av metoden som de utviklet har over 4 millioner barn er født ved hjelp av IVF.

Edwards ble i dronningens fødselsdagsliste for 2011 utnevnt til Knight Bachelor og derved adlet. Han fikk dermed også rett til å føre tiltaleformen Sir foran sitt navn. Han er også kommandør av Den britiske imperieordenen.

Referanser

Kilder 
 www.aftenposten.no Vatikanet kritiserer nobelpris

Britiske nobelprisvinnere
Knights Bachelor
Order of the British Empire (CBE)
Britiske leger
Aage Thor Falkanger

Aage Thor Falkanger (født 18. februar 1965 i Oslo) er en norsk høyesterettsdommer. Han var tidligere Stortingets ombudsmann for forvaltningen.

Han tok juridisk embetseksamen i 1991, og arbeidet deretter som advokatfullmektig hos Regjeringsadvokaten fra 1991 til 1992. Fra 1992 til 1994 var han dommerfullmektig i Nord-Troms herredsrett. Han var stipendiat ved Juridisk fakultet ved Universitetet i Tromsø fra 1995 til 1999 og ble doctor juris i 1999 på avhandlingen God tro. Han var lagdommer i Hålogaland lagmannsrett fra 1999 til 2007 og professor i rettsvitenskap ved Universitetet i Tromsø fra 2007 til 2010. Han var konstituert dommer i Høyesterett i periodene april–juli 2007 og februar–juli 2009. Han var visiting fellow ved Cambridge University, Lauterpacht Centre of International Law, fra høsten 2007 til våren 2008.

Falkanger ble utnevnt til dommer i Norges Høyesterett 12. februar 2010 og tiltrådte embetet 1. mai 2010. I februar 2014 ble han utnevnt til Stortingets ombudsmann for forvaltningen (i dagligtale kalles embetet «sivilombudsmannen»), og tiltrådte dette embetet 16. juni 2014. Han fratrådte embetet som sivilombudsmann 31. desember 2019 og er fra 1. januar 2020 igjen dommer i Høyesterett.

Familie 
Aage Thor Falkanger er sønn av jusprofessor Thor Falkanger og sønnesønn av sorenskriver Aage Thor Falkanger d.e.

Referanser

Eksterne lenker 

Norske høyesterettsdommere
Konstituerte dommere i Norges Høyesterett
Sivilombud
Norske jusprofessorer
Professorer ved Universitetet i Tromsø
Personer fra Oslo
Rudolf Breitscheid

Rudolf Breitscheid (født 2. november 1874 i Köln, død 24. august 1944 i konsentrasjonsleiren Buchenwald) var en ledende politiker i det tyske sosialdemokratiske partiet SPD og delegat til riksdagen under Weimarrepublikken.

Breitscheid var sønn av en bokhandler i Köln. Han gikk på gymnas der og studerte siden økonomi ved universitet i München og Marburg. Han disputerte til doktorgrad i 1898. Fra 1898 til 1905 arbeidet han som redaktør og korrespondent for aviser med liberal bakgrunn. Mellom 1903 og 1912 var han med i liberale politiske grupper, men sluttet seg dette året til SPD. I 1917 gikk han videre til det mer venstreorienterte USPD, som bestod av krigsmotstandere fra SPD.  

Etter en oppsplittelse av USPD, var Breitscheid med i den gruppen som i 1922 gikk tilbake til SPD. Han var riksdagsmann, SPD-gruppens talsmann i utenrikssaker og medlem i den tyske delegasjonen til Folkeforbundet. 

Etter at Adolf Hitler og nazistene kom til makten i 1933, flyktet Breitscheid til Frankrike sammen med sin venn Rudolf Hilferding. I 1941 ble Breitscheid og Hilferding arrestert i Marseille av Gestapo og internert i konsentrasjonsleiren Buchenwald. 

Presise detaljer om Breitscheids siste år er vanskelig å få tak i, så de nærmere omstendighetene rundt hans død er uavklart. Ifølge nazi-kilder døde Breitscheid og KPD-lederen Ernst Thälmann under et bombeangrep. Når det gjelder Thälmann er det vist at dette ikke er riktig, slik at det kan være like feil i Breitscheids tilfelle. Som Thälmann kan han altså ha vært drept på ordre fra høyeste hold.

Breitscheidplatz med Kaiser-Wilhelm-Gedächtniskirche sentralt i Berlin er oppkalt etter ham, og i Kaiserslautern, Potsdam, Cottbus, Leverkusen og Dresden finner man gater som bærer navnet hans. 

Breitscheid er begravet på Südwestkirchhof Stahnsdorf i Brandenburg.

Referanser

Eksterne lenker 
 

Personer fra Köln
SPD-politikere
Tyskere fra andre verdenskrig
Fanger i tyske konsentrasjonsleire
Personer drept i andre verdenskrig
Kirsti Strøm Bull

Kirsti Strøm Bull (født 27. april 1945) er en norsk jurist og professor ved Universitetet i Oslo.

Bull tok sin juridiske doktorgrad i 1993, og ble professor ved det juridiske fakultet ved Universitetet i Oslo i 1997. Hun er ansatt som professor ved Institutt for privatrett ved Universitetet i Oslo og som professor II ved Samisk høgskole.

Hun har spesielt arbeidet og publisert innenfor rettsfeltene familierett og samerett. Hun har også vært medlem av flere offentlige utvalg knyttet til samerett og medisinsk forskningsetikk. Blant annet ledet hun utvalget som la fram forslag til endringer i reindriftsloven (NOU 2001:35)  og granskingskommisjonen om medisinsk forskning på mennesker uten dere samtykke (NOU 2003:33).

Bull ble innvalgt i Det Norske Videnskaps-Akademi i 2008 og ble valgt til preses for 2013.

Hun er gift med jusprofessor Hans Jacob Bull.

Referanser

Eksterne lenker 
 Kirsti Strøm Bull hos UiO

Norske jusprofessorer
Professorer ved Universitetet i Oslo
Medlemmer av Det Norske Videnskaps-Akademi
Ellen Mortensen

Ellen Mortensen (født 17. desember 1953) er dr. philos. og professor i allmenn litteraturvitenskap ved Universitetet i Bergen siden 1999.

Hun har særlig arbeidet med lyrikk, og har blant utgitt bøkene The Feminine and Nihilism: Luce Irigaray with Nietzsche and Heidegger (1994) og Touching Thought: Ontology and Sexual Difference (2002). Medlem av vitenskapsakademiet siden 2009.

Eksterne lenker 

 Presentasjon på nettsidene til Universitetet i Bergen

Norske litteraturprofessorer
Professorer ved Universitetet i Bergen
Medlemmer av Det Norske Videnskaps-Akademi
Fødsler i 1953
Vannareid oppvekstsenter

Vannareid oppvekstsenter er en kombinert barne- og ungdomsskole og barnehage i Vannareid på Vannøy i Karlsøy kommune.

Skolen ble bygd i 1968 og ble gjort om til et oppvekstsenter i 2005. I 2010 hadde oppvekstsenteret et elevtall på 43 i tillegg til 15 barn i barnehagen. Samme år var det til sammen 12 ansatte.

Referanser

Eksterne lenker
 karlsøy kommune-vannareid oppvekstsenter
 https://web.archive.org/web/20070911181941/http://www.karlsoyskolene.no/vannareid/
 pedit karlsøy skolene

Karlsøy
Barne- og ungdomsskoler i Troms og Finnmark
Thomas Offenberg Backer

Thomas Offenberg Backer (født 27. september 1892 i Mo i Telemark, død 10. januar 1987) var en norsk sivilingeniør og vegdirektør i Norge fra perioden 1948 til 1962.

Backer ble student ved Norges tekniske høgskole (NTH) i 1910 og ble uteksaminert som sivilingeniør i 1914. I perioden 1914 til 1917 var han assisterende ingeniør ved Statsbanenes brokontor, og fra 1917 til 1919 var han ansatt ved Stavanger Electro Staalverk. Fra 1919 og frem til 1925 var Backer ansatt ved Statens vegvesen i Vestfold, før han fra 1925 til 1935 ble forfremmet til avdelingsingeniør hos Statens vegvesen i Nord-Trøndelag. Fra 1935 til 1940 var han hos Vegdirektoratet, før han deretter ble overingeniør i Vegvesenet i Oppland.

I 1948 ble Backer ny vegdirektør etter Arne Korsbrekke, et verv han satt med frem til han selv ble etterfulgt i 1962. Som vegdirektør i etterkrigstiden var Backer ansvarlig for å gjenreise infrastruktur som både var nedslitt og krigskadet, og i slutten av sin periode begynte han å planlegge utbyggingen av veinettet i Norge i henhold til den økende massebilismen. Backer ble utnevnt til ridder av St. Olavs Orden i 1962, og fikk også NAFs fortjenestemedalje. 

Han var sønn av Hans Backer (1858–1940) og Johanne Offenberg (1859–1954). Faren var sogneprest og av slekten Backer. Broren  Andreas Backer (1895–1975) var generalsekretær i Den Norske Turistforening fra 1927 til 1956.  Thomas ble gift i 1918 med Clara Martens (1895–1988).

Verv 
 Formann i bygningsrådet i Egge (1930–1935)
 Medlem av ligningsnemden (1933–1935), formann i 1935
 Formann i Opplands fylkesarbeidsnemnd (1945–1948)
 Medlem av Nordisk vegteknisk forbund (1948–1962)
 Backer var også rådsmedlem av DNT, Landslaget for Reiselivet, Teknisk Museum og styremedlem i Ny Jord i perioden 1953 til 1966.

Referanser

Litteratur 

 Røed, A. C.: Thomas Offenberg Backer. En forsiktig vegdirektør i en vanskelig tid. I Årbok for Norsk vegmuseum 2020. ISBN 978-82-91130-50-7

Eksterne lenker 
 

Norske sivilingeniører
Norske vegdirektører
St. Olavs Orden
Personer fra Tokke kommune
Fødsler i 1892
Dødsfall i 1987
Arne Korsbrekke

Arne Olai Korsbrekke (1877–1965) var en norsk vegingeniør. Han var Norges vegdirektør fra 1945 til 1948.

Liv og virke 
Han vokste opp på Hellesylt på Sunnmøre, der familien drev landhandel. Han tok ingeniøreksamen ved Trondhjems Tekniske Læreanstalt i 1901 og ble like etter ansatt i Statens vegvesen.

I 1904 fikk han fast stilling ved Statens vegvesen i Sør-Trøndelag, og her ble han værende frem til 1920, kun avbrutt av et studieopphold i Dresden. I 1920 satt han i noen måneder som midlertidig overingeniør og fylkesvegsjef ved Statens vegvesen i Sør-Trøndelag, før han samme år fikk tilsvarende fast stilling i Nord-Trøndelag.

Korsbrekke var innvalgt i Steinkjer bystyre fra 1932 til 1934 på en borgerlig fellesliste. Han var Høyres førstekandidat i Nord-Trøndelag ved stortingsvalget 1933, i listeforbund med Bondepartiet, men ble ikke innvalgt.

Fra 1934 til 1945 var han overingeniør og fylkesvegsjef ved Statens vegvesen i Akershus. Etter frigjøringen i 1945 ble han leder for Vegdirektoratet. Han gikk av som vegdirektør da han passerte aldersgrensen i 1948.

Han giftet seg i 1906 med Hedvig Wexels. Deres sønn Arne Vilhelm Korsbrekke (1907–1980) ble ingeniør og gründer av KOLO (Korsbrekke og Lorck), senere konsernsjef i Veidekke.

Utmerkelser 
Arne Korsbrekke ble utnevnt til ridder av 1. klasse av St. Olavs Orden og kommandør av 2. klasse av Dannebrogordenen og Nordstjerneordenen. Han ble også tildelt Kongelig Norsk Automobilklubs fortjenstmedalje i sølv.

Referanser 

 

Norske vegdirektører
Norske veiingeniører
Høyre-politikere i Nord-Trøndelag
Lokalpolitikere i Steinkjer
Riddere av 1. klasse av St. Olavs Orden
Dannebrogordenen
Nordstjerneordenen
Personer fra Stranda kommune
Magic Pie

Magic Pie er et rockeband med medlemmer fra Moss og Fredrikstad. Musikken tilhører undersjangeren progressiv rock med elementer av klassisk rock og heavy metal.

Historikk
Inspirasjonen er hentet fra 1970-tallsband som blant andre Deep Purple og Yes, og 1990-tallsband som for eksempel Spock's Beard og Flower Kings. Magic Pie signerte for det svenske plateselskapet Progress Records i 2005 og slapp debutalbumet Motions of Desire samme år og høstet gode anmeldelser.

Etter utgivelsen av Circus of Life, sent i 2007, sluttet Allan Olsen i bandet og ble erstattet med Eiríkur Hauksson som vokalist.

Bandets tredje album The Suffering Joy skulle etter planen komme ut medio 2010, men ble utsatt på ubestemt tid etter at låven på Røed Gård i Moss, som rommet blant annet bandets studio og utstyr, brant ned i mars 2010.. The Suffering Joy ble omsider utgitt den 25. januar 2011. 

I 2012 forlot Gilbert Marshall bandet og ble erstattet av Erling Henanger på tangenter.

Magic Pies fjerde album, King for a Day, ble utgitt i 2015 av plateselskapet Karisma Records. Samtidig ble tidligere album remastret og utgitt på vinyl og CD under selskapets label.

Som et ekstra moment i bandets backlog ble fjerde utgivelse fulgt opp med en samleboks med alle album i vinylformat i et begrenset opplag på 100 eksemplarer. Foruten vinyl inneholdt boksen hittil uutgitt demomateriale som dannet grunnlaget for deres albumet Motions of Desire.

I februar 2019 skal Magic Pie spille på festivalen Cruise to the Edge, som avholdes på et dedikert cruiseskip for progressiv rock i vestre Karibien.

Medlemmer 
Nåværende
 Kim Stenberg (gitar, vokal)
 Eirik Hansen (vokal, gitar)
 Eiríkur Hauksson (vokal, gitar, keyboard)
 Lars Petter Holstad (bass, vokal)
 Erling Henanger (Keyboard)
 Martin Utby (Trommer)

Tidligere medlemmer
 Jan T. Johannessen (trommer, perkusjon)
 John Kamphaug (Bass)
 Allan Olsen (vokal)
 Gilbert Marshall (keyboard, vokal)

Diskografi
Motions of Desire (2005)
Circus of Life (2007)
The Suffering Joy (2011)
King for a Day (2015)
Fragments of the 5th Element (2019)

Referanser

Eksterne lenker
 

Norske rockegrupper
Band etablert i 2001 i Norge
Norske prog-rock-band
Maj-Britt Nilsson

Maj-Britt Nilsson (født 11. desember 1924 i Stockholm, død 19. desember 2006 i Cannes) var en svensk skuespiller og sanger.

Maj-Britt Nilsson studerte ved Dramatens elevskola i årene 1944-1947. Hun fikk sitt gjennombrudd i 1948 som skuespiller på Dramaten (i Jungfruleken av Jean Genet), der hun var ansatt i perioden 1947-1951. Hun spilte også flere store roller på Vasateatern i Per Gerhards sjefstid mellom 1952 og 1985. Hun var gift med sangeren og skuespilleren Anders Börje i årene 1945-1949, og med Per Gerhard fra 1951. Hun medvirket i Sveriges første fjernsynsprogram En skål för televisionen i 1954.

Hun spilte også Adelheid Barre i de kontroversielle adapsjonene Und ewig singen die Wälder og Das Erbe von Björndal av Trygve Gulbranssen Bjørndaltrilogi. Av skuespillerne var hun den eneste med skandinavisk bakgrunn.

Etter lengre tids sykdom døde hun i Frankrike, der hun i mange år hadde bodd med sin ektemann.

Filmografi  
 1941 – Tänk, om jag gifter mig med prästen
 1942 – Vårat gäng
 1945 – Resan bort
 1946 – Det är min modell
 1947 – Maria
 1949 – Gatan 
 1949 – Sjösalavår
 1949 – Flickan från tredje raden
 1950 – Till glädje
 1951 – Sommarlek
 1952 – Kvinnors väntan
 1952 – För min heta ungdoms skull
 1953 – Vi tre debutera
 1955 – Vildfåglar
 1955 – Sommarflickan
 1956 – Litet bo
 1956 – Egen inngang (Egen ingång)
 1956 – Flickan i frack
 1956 – Hon glömde honom aldrig
 1958 – De glade tyveårene (Jazzgossen)
 1959 – Und ewig singen die Wälder
 1960 – Das Erbe von Björndal
 1961 – De sista stegen
 1961 – Lita på mej, älskling!
 1974 – En enkel melodi
 1977 – Bluff Stop

Fjernsynsproduksjoner 
 1953 – Foreign Intrigue (fjernsynsserie)
 1954 – En skål för televisionen
 1963 – Skilsmässa (fjernsynsskuespill)

Referanser

Eksterne lenker 
 
 

Svenske sangere
Svenske skuespillere
Skuespillere i filmer basert på Bjørndaltrilogien
Kerstin Behrendt

Kerstin Behrendt (født 2. september 1967 i Leisnig) er en tysk friidrettsutøver som deltok i de olympiske leker 1988 i Seoul.

Behrendt vant en olympisk sølvmedalje i friidrett under Sommer-OL 1988 i Seoul. Hun var med på det østtyske stafettlaget som kom på andreplass i på 4 × 100 meter for damer bak USA. De andre på laget var Silke Möller, Ingrid Auerswald og Marlies Göhr.

OL-medaljer 
  1988  Seoul - Sølv i friidrett, 4 x 100 meter stafett damer  Øst-Tysklnad

VM-medaljer 
  1987  Roma - Sølv i friidrett, 4 x 100 meter stafett damer

Referanser

Eksterne lenker 
 

Tyske sprintere
Europamestere i friidrett
Medaljevinnere under Sommer-OL 1988
Deltakere for Øst-Tyskland under Sommer-OL 1988
Friidrettsutøvere under Sommer-OL 1988
Deltakere for Øst-Tyskland under VM i friidrett 1987
Deltakere for Øst-Tyskland under EM i friidrett 1990